BAKERESETE ba pele ba ne ba bolela lefoko la Modimo ka tlhagafalo e e neng e ka se ka ya kgaupediwa ka go bo ba ne ba nonotshiwa ke maatla a moya o o boitshepo. Rahisitori mongwe o ile a kwala jaana: “Bokeresete bo ile jwa anama ka lobelo lo logolo mo dinageng tse di busiwang ke Roma. Ka ngwaga wa 100 go ka direga gore porofense nngwe le nngwe e e neng e le mo melelwaneng ya Mediterranean e ne e na le setlhopha sa Bakeresete mo go yone.” Morago ga dingwaga di le pedi fela re le mo tirong ya potologo, re ne ra kopiwa go ya go direla kwa Bethele ya kwa Roma. Paolo o ne a direla mo lefapheng la tsa molao mme nna ke ne ke abetswe go direla mo Lefapheng la Dimakasine. Go ne go se motlhofo go dira diphetogo mme gone, re ne re ikemiseditse go ikobela ditaelo. Go ne go itumedisa go bona fa lekala le okediwa ka bonya ka bonya le go bona palo ya bakaulengwe e oketsega kwa Italy. Ka nako eo, Basupi ba ga Jehofa ba ne ba kwadisiwa semolao kwa Italy. Re ne re itumetse tota mo kabelong eno.